Návrh komuniké 

	Vláda Slovenskej republiky na svojom zasadnutí dňa ........................ prerokovala a zobrala na vedomie informáciu o stave obnovy evidencie niektorých pozemkov a právnych vzťahov k nim k 31. 12. 2004. 
Usporadúvanie vlastníctva k pozemkom sa vykonáva podľa zákona NR SR č. 180/1995 Z. z. formou zostavenia registra obnovenej evidencie pozemkov, ktorý po schválení obvodným pozemkovým úradom alebo správou katastra bude verejnou listinou, na základe ktorej správa katastra zapíše údaje o vlastníctve pozemkov do katastra nehnuteľností. 
Týmto sa dosiahne, aby právny vzťah k pozemkom bol evidovaný v katastri na listoch vlastníctva, čím sa vytvárajú reálne predpoklady jednak pre vznik trhu s pôdou a zavedenie poriadku do pozemkového vlastníctva a v neposlednom rade sa zjednoduší a urýchli poskytovanie informácií o vlastníckych právach k pozemkom.